Ski-VM 2017

Ski-VM 2017 ble arrangert i Lahtis i Finland fra 22. februar til 5. mars 2017 på Lahtis stadion og i Salpausselkä-bakkene. Det var syvende gang Lahtis arrangerte verdensmesterskapet på ski, nordiske grener, etter tidligere å ha arrangert mesterskapet i 1926, 1938, 1958, 1978, 1989 og 2001. Utøverlandsbyen var lokalisert 25 kilometer unna Lahtis i Vierumäki.

Det ble konkurrert i 21 øvelser, av disse var det 8 lagøvelser. Norge tok 18 av 63 medaljer, mens Tyskland tok 11 og Russland seks medaljer. Sergej Ustjugov fra Russland tok fem medaljer – to gull og tre bronse – mens Marit Bjørgen fra Norge og Johannes Rydzek fra Tyskland vant fire gullmedaljer hver.

Arrangørby 
31. mai 2012 ble Lahtis tildelt mesterskapet under den 48. FIS-kongressen i Kangwonland i Sør-Korea, i konkurranse med Oberstdorf i Tyskland, Planica i Slovenia og Zakopane i Polen. Alle utenom Planica søkte også om å få arrangere Ski-VM 2015.

Stadion, arenaer og program 
Alle klokkeslett er i østeuropeisk tid, lokal tid i Finland (UTC+02.00).

 

Øvelser i kursiv er kvalifiseringer hvor det ikke ble delt ut medaljer.

Medaljevinnere

Langrenn

Menn

Kvinner

Skihopping

Menn

Kvinner

Mikslag

Kombinert

Medaljestatistikk

Nasjoner

Langrenn

Skihopping

Kombinert

Beste utøvere 
Totalt 75 utøver vant minst en medalje.

Dopingsaker 

Forrige gang Ski-VM ble arrangert i Lahtis (Ski-VM 2001), endte det med en av langrennsportens største dopingsaker der store deler av det finske laget ble dopingtatt på hjemmebane. Blant disse var Mika Myllylä, Jari Isometsä og Harri Kirvesniemi, som alle hadde internasjonale karrierer bak seg. Tildelingen av mesterskapet til Lahtis ble oppfattet som en anerkjennelse av at finsk skisport nå var endelig rehabilitert for ukulturen som hadde ført til dopingavsløringene i 2001.

Før mesterskapet var det rettet sterke mistanker mot russisk idrett gjennom McLaren-rapporten hvor det var hevdet at det var iscenesatt et omfattende statlig dopingprogram fra russisk side med over 1000 involverte utøvere og særlig fokus på OL i Sotsji i 2014 hvor russiske langrennsløpere gjorde det meget bra. I desember 2016 kunngjorde Den internasjonale olympiske komité (IOC) at 28 russiske idrettsutøvere ville bli midlertidig suspendert. Blant disse var langrennsløperne Aleksandr Legkov, Maksim Vylegzjanin, Jevgenij Belov, Julija Ivanova, Aleksej Petukhov og Jevgenija Sjapovalova. IOC mente å ha beviser på at dopingprøvene til disse utøverne under Sotsji-OL var blitt tuklet med. De russiske langrennsløperne bedyret sin uskyld og prøvde å få omgjort utestengelsen slik at de kunne delta i Tour de Ski og Ski-VM i Lahtis, men fikk ikke gehør for dette.

VM i Lahtis var det første mesterskapet etter de to store norske dopingsakene knyttet til Martin Johnsrud Sundby og Therese Johaug. Sundby hadde sonet ferdig sin utestengelse, mens Johaug var fortsatt suspendert og kunne ikke delta i mesterskapet. På pressekonferansen i starten av VM kom landslagssjef Vidar Løfshus med en kraftsalve der han gikk langt i å gi mediene skylden for Johaugs dopingsak. Budskapet ble ikke tatt vel imot, og fra norsk hold ble Løfshus bedt om å trekke uttalelsene. Da mesterskapet var ferdig, kom også Petter Northug med kraftig kritikk av Løfshus.

Det vakte også reaksjoner da Marit Bjørgen i sitt intervju etter gullet på 15 km skiathlon sa at hun delte seieren med Therese Johaug. Sergej Ustjugov sa i sitt seiersintervju etter 30 km skiathlon at han ikke forsto hvorfor hans russiske lagkamerater var suspendert fra mesterskapet. Mange reagerte på at han i oppladningen til mesterskapet hadde fått hjelp fra dopingdømte Jevgenij Dementjev. Da Iivo Niskanen vant 15 km klassisk, uttalte han at Mika Myllylä hadde vært hans store helt og inspirasjon, og at han nå måtte få hvile i fred.

Norges tropp

Langrenn 
4. februar tok Norges Skiforbund ut 20 utøvere, åtte kvinner og tolv menn, med Hans Christer Holund, Silje Øyre Slind og Marthe Kristoffersen som hjemmeværende reserver. Petter Northug ga senere fra seg sin plass i troppen til Holund, og gikk kun sprinten og femmila, siden han var regjerende mester og dermed hadde friplass.

Kombinert 
31. januar tok Norges Skiforbund ut fire utøvere, som ifølge sportssjef Ivar Stuan er friske etter en «trøblete (…) sesong med skader og sykdom». Mikko Kokslien fikk den femte og siste plassen på laget 11. februar, etter 3.- og 4.-plass under verdenscuprennene i Sapporo.

Skihopping 
17. februar tok Norges Skiforbund ut ni utøvere, tre kvinner og seks menn. Ifølge sportssjef Clas Brede Bråthen stiller Norge «i utfordrerrollen», med Maren Lundby og Daniel-André Tande på 3.-plass i verdenscupen sammenlagt. Landslagstrener for menn, Alexander Stöckl, fikk hjelp fra Andreas Vilberg, Roy Myrdal og Magnus Brevig til å velge utøverne som var i best form. Kvinnelandslagstrener Christian Meyer uttalte en målsetting om å kjempe i toppen både i den individuelle konkurransen, samt i mikslagkonkurransen.

Se også 
 U23-VM på ski 2017
 Junior-VM på ski 2017

Referanser

Eksterne lenker 
 
  Introducing FIS Nordic World Ski Championships 2017 – Candidates:Lahti
 Offisielle resultater, langrenn hos fis-ski.com
 Offisielle resultater, skihopping hos fis-ski.com
 Offisielle resultater, kombinert hos fis-ski.com

Kilder 
 

Ski-VM 2017